

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 50.431/20.08.2025**

2021

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre **privind aprobarea studiului de fezabilitate, a indicatorilor tehnico – economici şi declanșarea procedurii de expropriere a imobilelor ce constituie coridorul de expropriere la obiectivul de investiție** **„Lucrări tehnico edilitare pentru bazin de înot didactic și agrement ”, amplasament în municipiul Satu Mare,**

**REFERAT DE APROBARE**

Având în vedere faptul că:

- Municipiul Satu Mare deține teren în zona gradina Romei și luând în considerare intenția Primăriei municipiului Satu Mare de a construi un bazin de înot, prin CNI, cu care de altfel, s-a semnat și un protocol de predare primire a terenului mai sus menționat în CF nr. 179158 , nr. cadastral 179158,

- Municipiului Satu Mare îi revine în sarcină realizarea racordurilor la rețelele de utilități precum și asigurarea accesului auto, pietonal și velo, respectiv realizarea unei parcări și iluminatului public în incintă, în vederea asigurării funcționalității bazinului de înot didactic și agrement,

- s-a predat la C.N.I. terenul cu nr. CF 179158 , nr. cadastral 179158 in suprafața de 5.440 m.p. în vederea construirii obiectivului de investiție: Bazin de înot didactic și agrement

* la data prezentei este demarată de către CNI procedura privind licitația publică privind proiectarea și execuția obiectivului de investiție: Bazin de înot didactic de și agrement, se impune și este imperios necesară realizarea racordurilor la rețelele de utilități, asigurarea accesului auto, pietonal și velo respectiv realizarea unei parcări în incintă și asigurarea iluminatului public în zonă.

Pentru realizarea acestui bazin este imperios necesara realizarea racordării acestuia la rețelele edilitare precum si realizarea cailor de acces, realizarea parcărilor, realizarea iluminatului public, precum si asigurarea accesului pietonal.

În vederea realizării acestui obiectiv de investiție Municipiul Satu Mare a semnat contractul de prestări servicii nr. 71895/18.12.2024 privind executarea serviciilor de proiectare în faza S.F. obiectivul de investiție **„Lucrări tehnico edilitare pentru bazin de înot didactic și agrement”,** cu prestatorul S.C. GASI STUDIO GROUP S.R.L.

În baza acestui contract prestatorul întocmește documentația tehnică în faza S.F. cu nr. 45/2025. prin care se propune executarea următoarelor lucrări:

1. **Drumuri de acces și parcări:**
	1. *Drumuri de acces:* Pentru asigurarea accesului autovehiculelor in incinta se propune doua căi de acces (sistem rutier rigid pe o lungime de 216 m cu lățimea părții carosabile variabilă intre 4 – 7,00 m), după cum urmeaza:
* Accesul auto dinspre strada Grivitei se va realiza cu dublu sens, avand o parte carosabila de 7,00m si un trotuar pietonal de 2.00m. Pentru realizarea acestui acces va fi necesar exproprierea unei suprafete de teren de 213mp din numarul topografic 164523 aflat in proprietate tabulara a SC ORIZONT SA SATU MARE.
* Accesul auto catre strada Crisan se va realiza cu sens unic de iesire spre strada Crisan, avand o parte carosabila de 4.00m si un trotuar pietonal de 1.50m.

Parcări: În incinta bazinului de înot se vor amenaja un număr de 47 de locuri de parcare din care 4 locuri vor fi pentru persoanele cu dizabilități. Dimensiunile in plan ale locurilor de parcare vor fi de 5.00 x 2.50m, iar pentru persoanele cu dizabilități va avea dimensiunile in plan de 5.00 x 3.70m, din care 2.50m locul propriu zis de parcare si 1.20 spațiul suplimentar de manevra.

* 1. *Trotuare* Trotuarele pietonale se vor amenaja cu lățimi variabile cuprinse între 1,50 – 2,00 conform planului de situație și a pofilelor tip anexate la prezentul studiu de fezabilitate.

Trotuarele vor fi încadrate în borduri prefabricate 10x15x50 cm, montate pe o fundație din beton de ciment de clasă C 16/20.

* 1. *Scurgerea apelor pluviale* Scurgerea apelor pluviale va fi asigurată prin pantele transversale si cele longitudinale atât ale drumului de incinta cat si ale trotuarelor, către gurile de scurgere. Pentru colectarea si evacuarea apelor pluviale se vor monta un număr 20 de guri de scurgere prefabricate amplasate conform planului de situație PS-IS-01. Gurile de scurgere se vor racorda direct în căminele de canalizare cu țeavă din PVC-KG DN160, SN8 montata în șanț deschis si protejata cu nisip dupa care se va aplica banda de semnalizare din PVC cu inscripția "CANALIZARE".
	2. *Împrejmuire incintă* Pentru a spori siguranța in incinta bazinului de înot aceasta se va împrejmui dupa cum urmează:

- Împrejmuirea către aliniamentul comun cu Gradina Romei se va realiza cu o structura compusa dintr-un soclu opac cu înălțimea de maxim 60 cm, iar la partea superioara se va realiza o structura metalica din panouri de fier forjat conform detaliului de execuție anexat. Fundația gardului va avea dimensiunile geometrice in plan de 0,40x0,80m si se va realiza din beton armat C 25/30 cu plasa sudata Ø6 100x100mm, dispusa pe doua rânduri.

- Împrejmuirile către limitele de proprietate comune cu locuințele individuale si cu Academia Comerciala se va realiza cu o structura compusa dintr-un soclu opac cu înălțimea de maxim 60 cm, iar la partea superioara se va realiza o structura din panouri prefabricate din beton si stâlpi prefabricate din beton. Fundația gardului va avea dimensiunile geometrice in plan de 0,40x0,80m si se va realiza din beton armat C 25/30 cu plasa sudata Ø6 100x100mm,

*1.5. Semnalizare rutieră* Pentru siguranța circulației rutiere sunt necesare a se realiza lucrări de semnalizare verticală (indicatoare de circulație), precum si semnalizare orizontala (marcaje rutiere) în scopul prevenirii posibilelor accidente de circulație.

Indicatoarele rutiere ce urmează a fi instalate pe tronsoanele ce vor fi modernizate vor fi:

- de reglementare;

- de restricționare;

- de obligare;

- de informare.

**2. Spații libere și plantate**

*2.1. Spații verzi:* Soluția de amenajare accentuează claritatea liniilor, spațiul fiind ușor de parcurs în toate punctele de interes, vegetația fiind astfel poziționată încât să nu încarce vizual spațiul. Vegetația propusă este compusă pe cea mai mare parte a suprafeței din peluze de gazon (9241 mp). Pe aceasta suprafață este prevăzută udarea prin aspersie prin intermediul unui sistem automat de irigare.

*2.2. Sistem de irigare*: Obiectul acestui proiect, pentru care s-a proiectat sistemul automatizat de irigație, are o suprafață totala de spațiu verde de 9303 mp.

**3. Utilități**

3.1. alimentare cu energie electrică (racordare și iluminat public),

3.2. alimentare cu apă,

3.3. canalizare menajeră și pluvială,

3.4. alimentare cu gaze naturale,

3.6. Sistem de supraveghere video.

Indicatorii tehnico-economici propuși prin proiect sunt următorii:

Valoarea totală a investiției: **6.611.551,69 lei fără TVA**

din care:

 C + M: **3.911.534,01 lei fără TVA**

Durata de realizare a investiției: 16 luni din care:

* 4 luni pentru proiectare
* 12 luni pentru execuție lucrări

Conform prevederilor documentației tehnice în faza S.F. în vederea executării lucrărilor aferente obiectivului de investiție mai sus menționat, este necesară exproprierea parcelei aflată în proprietatea S.C. ORIZONT S.A. menționată în fapt și în Coridorul de expropriere în suprafață de 213 m.p.

Față de cele expuse mai sus, ținând seama și de prevederile din Legea nr. 273/2006 privind finanțele publice locale, cu modificările și completările ulterioare, cu referire la aprobarea proiectelor de investiții publice locale,

Cu raportare și la competențele și atribuțiile consiliului local aprobate prin O.U.G. 57/2019 privind Codul administrativ, cu modificările și completările ulterioare, potrivit cărora acesta hotărăște în condițiile legii și are atribuții privind dezvoltarea economico-socială și de mediu a municipiului și aprobă, la propunerea Primarului, documentațiile tehnico-economice pentru lucrările de investiții de interes local, în condițiile legii,

Propun spre dezbatere și aprobare Consiliului Local al municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

ing. Criste Florin Calin/ 2 ex.